Document ID: 32006R0959

KOMISJONI MÄÄRUS (EÜ) nr 959/2006,
28. juuni 2006,
millega parandatakse määrust (EÜ) nr 647/2006 riisi impordilitsentside väljaandmise kohta määruse (EÜ) nr 327/98 alusel 2006. aasta aprilli esimesel kümnel tööpäeval esitatud taotluste põhjal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1)
võttes arvesse nõukogu 10. veebruari 1998. aasta määrust (EÜ) nr 327/98, millega avatakse teatavad riisi ja purustatud riisi impordi tariifikvoodid ja sätestatakse nende korraldus, (2) eriti selle artikli 5 lõiget 2,
ning arvestades järgmist:
(1)
Komisjoni määrusega (EÜ) nr 647/2006 (3) on kindlaks määratud vähendusprotsendid, mida kohaldatakse CN-koodi 1006 30 alla kuuluva kroovitud või poolkroovitud riisi puhul 2006. aasta aprilli osa raames taotletud koguste suhtes ning 2006. aasta juuli ossa ülekantavad kogused.
(2)
Ühe liikmesriigi haldusvea tõttu ei vasta 2006. aasta juuli ossa ülekantav kvoodi kogus 09.4128 tegelikult ülekantavale kogusele.
(3)
Seetõttu tuleks määrust (EÜ) nr 647/2006 vastavalt parandada,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 647/2006 lisa punkt a asendatakse käesoleva määruse lisas esitatud tabeliga.
Artikkel 2
Käesolev määrus jõustub 29. juunil 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuni 2006

Labels: 3
17
5